ಇಂದಿರಾ ಕ್ಯಾಂಟೀನ್‍ನಲ್ಲಿ ತಯಾರಾದ ಕೇಸರಿಬಾತ್‍ನಲ್ಲಿ ಹುಳ ಪತ್ತೆ

ವಿಜಯಪುರ: ನಗರದಲ್ಲಿ ನೂತನವಾಗಿ ಪ್ರಾರಂಭವಾಗಿದ್ದ ಇಂದಿರಾ ಕ್ಯಾಂಟೀನ್‍ನಲ್ಲಿ ಉಪಹಾರಗಳ ಜೊತೆ ಕೀಟಗಳು ಫ್ರೀ ಎಂಬಂತೆ ಕೇಸರಿಬಾತ್‍ನಲ್ಲಿ ಹುಳ ಪತ್ತೆಯಾಗಿದೆ.

ಸೋಲಾಪುರ ರಸ್ತೆಯ ಸರ್ಕಾರಿ ಐಟಿಐ ಕಾಲೇಜಿನಲ್ಲಿರುವ ಇಂದಿರಾ ಕ್ಯಾಂಟೀನ್ ಕೇಸರಿಬಾತ್‍ನಲ್ಲಿ ಹುಳ ಪತ್ತೆಯಾಗಿದೆ. ಗ್ರಾಹಕರೊಬ್ಬರು ಬೆಳಗ್ಗೆ ಇಂದಿರಾ ಕ್ಯಾಂಟೀನ್‍ನಲ್ಲಿ ಕೇಸರಿಬಾತ್ ತಿನ್ನುತ್ತಿದ್ದ ವೇಳೆ ಹುಳ ಪತ್ತೆಯಾಗಿದೆ. ಉಪಹಾರದಲ್ಲಿ ಹುಳುಗಳನ್ನು ಕಂಡು ಅದನ್ನು ತಿನ್ನುತ್ತಿದ್ದ ಗ್ರಾಹಕ ಕಂಗಾಲಾಗಿದ್ದಾನೆ.

ಶನಿವಾರ ತಾನೇ ಸರ್ಕಾರಿ ಐಟಿಐ ಕಾಲೇಜಿನಲ್ಲಿ ಇಂದಿರಾ ಕ್ಯಾಂಟೀನ್‍ಗೆ ಚಾಲನೆ ನೀಡಲಾಗಿತ್ತು. ಪ್ರಾರಂಭವಾದ ಒಂದೇ ದಿನಕ್ಕೆ ಇಂತಾ ದುಸ್ಥಿತಿ ಬಂದಿರುವುದನ್ನು ಕಂಡು ಸಾರ್ವಜನಿಕರು ಆಕ್ರೋಶ ವ್ಯಕ್ತಪಡಿಸಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv